
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2430 

28 Δεκεμβρίου 2007 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση Οργανισμού Εσωτερικής Υπηρεσίας 
Δημοτικού Οργανισμού Άθλησης του Δήμου Νέας 

Περάμου. 1 

Τροποποίηση της υπ’ αριθμ. 11735/17.5.1990 απόφασης 
του Νομάρχη Ανατολ. Αττικής που αφορά την συ¬ 
στατική πράξη του Νομικού Προσώπου Δημοσίου 
Δικαίου με την επωνυμία «Σχολική Επιτροπή Δη¬ 
μοτικού Σχολείου» της Κοινότητας Ροδόπολης, 


που δημοσιεύθηκε στο ΦΕΚ 384/28.6.199Ο/τΒ' 2 

Καθορισμός αριθμού ατόμων που θα απασχοληθούν 
στο Κέντρο Εξυπηρέτησης Πολιτών (ΚΕΠ) του Δή¬ 
μου Επιδαύρου με σύμβαση μίσθωσης έργου. 3 


Τροποποίηση της αριθμ. 4085/1996 (ΦΕΚ 199/Β/ 
23.3.1996) αποφάσεώς μας που αφορά τη σύστα¬ 
ση νομικού προσώπου δημοσίου δικαίου με την 


επωνυμία «Πνευματικό Κέντρο Οικισμού Δεμιρίου 

της Κοινότητας Στρίγκου». 4 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Τσουλλά - Ταφιλάϊ Σονίλα 

του Κοζμά. 5 

Τροποποίηση της υπ’ αριθμ. 9605/19.11.1993 απόφα¬ 
ση του Νομάρχη Μαγνησίας για μεταστέγαση 
της Ερασιτεχνικής Σχολής Χορού με την επωνυ¬ 
μία «Σχολή Χορού Δήμητρα Λαούδη». 6 


ΑΠΟΦΑΣΕΙ Σ 

Αριθμ. 10562 (1) 


Τροποποίηση Οργανισμού Εσωτερικής Υπηρεσίας Δη¬ 
μοτικού Οργανισμού Άθλησης του Δήμου Νέας Πε¬ 
ράμου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας, Ρύθμιση των Θεμάτων για 
την Τοπική Αυτοδιοίκηση και άλλες διατάξεις». 

2. Τις διατάξεις των άρθρων 5 και 10 του ν. 3584/2007 «Κώ¬ 
δικας Κατάστασης Δημοτικών και Κοινοτικών Υπαλλήλων». 

3. Τις διατάξεις του ν. 3463/2006 “Κώδικα Δήμων και 
Κοινοτήτων” ειδικότερα δε του άρθρου 93. 


4. Τις διατάξεις του άρθρου 106 του ν. 2362/1995 «Περί 
Δημοσίου Λογιστικού Ελέγχου, των δαπανών του Κράτους 
και άλλες διατάξεις». 

5. Τις διατάξεις των άρθρων 27 και 28 του ν. 3202/ 
2003. 

6. Τις σχετικές διατάξεις του ν. 2190/1994 και τις όμοιες 
του ν. 2527/1997 που ισχύουν και για τους υπαλλήλους των 
Ο.Τ.Α. και άλλες διατάξεις, περί υπαλλήλων Ο.Τ.Α. 

7. Τις διατάξεις του ν. 2725/1999 (ΦΕΚ 11/Α/1987) «ερα¬ 
σιτεχνικός και επαγγελματικός αθλητισμός και άλλες 
διατάξεις». 

8. Των π.δ. 50/2001 (ΦΕΚ 39/Α/5.3.2001) «καθορισμός προ¬ 
σόντων διορισμού σε θέσεις φορέων του Δημοσίου τομέα» 
και 37α/1987 (ΦΕΚ 11/Α/1987) «μερική επέκταση διατάξεων 
που ισχύουν για τους δημοσίους υπαλλήλους των άλλων 
νομικών προσώπων Δημ. Δικαίου και στους υπαλλήλους 
των ΟΤΑ». 

9. Την υπ’ αριθμ. 8/2007 απόφαση του Διοικητικού Συμ¬ 
βουλίου του Δημοτικού Οργανισμού Άθλησης Νέας Πε¬ 
ράμου. 

10. Την υπ’ αριθμ. 77/2007 απόφαση του Δημοτικού Συμ¬ 
βουλίου του Δήμου Νέας Περάμου με την οποία εγκρίνει 
την υπ’ αριθμ. 8/2009 απόφαση του Διοικητικού Συμβου¬ 
λίου του Δημοτικού Οργανισμού Άθλησης Νέας Περάμου 
περί τροποποίησης του Οργανισμού του. 

11. Το υπ’ αριθμ. 47/2/25.10.2007 πρακτικό του Υπηρεσια¬ 
κού Συμβουλίου Ο.Τ.Α. Δυτ. Αττικής, με το οποίο γνωμο- 
δοτεί υπέρ της έγκρισης τροποποίησης του Οργανισμού 
Εσωτερικής Υπηρεσίας του Δημοτικού Οργανισμού Άθλη¬ 
σης Νέας Περάμου. 

12. Την υπ’ αριθμ. οικ. 16978/12.11.2003 απόφαση του 
Γενικού Γραμματέα της Περιφέρειας Αττικής, περί με¬ 
ταβίβασης αρμοδιοτήτων και εξουσίας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων 
και άλλων πράξεων στο Γενικό Δ/ντή Περιφέρειας, στους 
Προϊσταμένους των Διευθύνσεων Αυτοδιοίκησης - Αποκέ¬ 
ντρωσης Τοπικής Αυτοδ/σης και Δ/σης Αν. Αττικής - Δυτ. 
Αττικής - Πειραιώς και στους Προϊσταμένους των Τμη¬ 
μάτων των Διευθύνσεων αυτών (ΦΕΚ δημοσίευσης 1693/ 
τ.Β/18.11.2003), αποφασίζουμε: 

Εγκρίνουμε την τροποποίηση του Οργανισμού Εσωτε¬ 
ρικής Υπηρεσίας του Δημοτικού Οργανισμού Άθλησης 
Νέας Περάμου, σύμφωνα με την αριθμ. 8/2007 απόφαση 
του Διοικητικού Συμβουλίου του και κατόπιν σύμφωνης 
γνώμης του Δημοτικού Συμβουλίου Νέας Περάμου και του 
Οικείου Υπηρεσιακού Συμβουλίου, όπως κατωτέρω: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο Ιο 

Τις υπηρεσίες του Δημοτικού Οργανισμού Άθλησης 
Νέας Περάμου συγκροτούν: 

1. Το Γραφείο Προέδρου 

2. Το τμήμα Διοικητικής Υποστήριξης 

3. Το τμήμα Ανάπτυξης Αθλητισμού 

Άρθρο 2ο 

Οι παραπάνω υπηρεσιακές μονάδες διαρθρώνονται 
κατά γραφεία ως ακολούθως: 

1. Γραφείο Πρόεδρου 

2. Τμήμα Διοικητικής Υποστήριξης 
α) Γ ραφείο Προϊσταμένου 

Προΐσταται υπάλληλος των κλάδων ΠΕ 1, ΤΕ 1, ΔΕ 1 

β) Γ ραφείο Διοικητικού Συμβουλίου 

γ) Γ ραφείο Πρωτοκόλλου - Διεκπεραίωσης 

δ) Γ ραφείο Προσωπικού 

ε) Γραφείο Τύπου και Δημοσίων Σχέσεων 

στ) Γ ραφείο Χορηγιών 

ζ) Γ ραφείο Αρχείου 

3. Τμήμα Αθλητικής Ανάπτυξης 
α) Γ ραφείο Προϊσταμένου 

Προΐσταται υπάλληλος των κλάδων ΠΕ 11 ή ΠΕ 15, ΤΕ 
8 ήΤΕ 10 

β) Γ ραφείο Αθλητικών Συλλόγων 
γ) Γ ραφείο Αθλητικών Εκδηλώσεων 
δ) Γ ραφείο Μαζικού Αθλητισμού 
ε) Γ ραφείο Αθλητικών Εγκαταστάσεων 
στ) Γ ραφείο Αθλητιατρικής Υποστήριξης 

Άρθρο 3ο 

Οργανική σύνθεση και κατάταξη των θέσεων του προ¬ 
σωπικού του Δημοτικού Οργανισμού Αθλησης Νέας Πε¬ 
ράμου. 

Η οργανική σύνθεση και κατάταξη των θέσεων του Δη¬ 
μοτικού Οργανισμού Αθλησης Νέας Περάμου κατηγορίας 
σε κλάδους ορίζεται ως εξής: 

1. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙ¬ 
ΟΥ 

1. ΚΑΤΗΓΟΡΙΑ ΠΕ 

α) Τρεις (3) θέσεις του κλάδου ΠΕ 1 Διοικητικού με 
βαθμό Δ - Α 

β) Δέκα (10) θέσεις του κλάδου ΠΕ 11 Καθηγητών Φυσι¬ 
κής Αγωγής με βαθμό Δ - Α 
γ) Δύο (2) θέσεις του κλάδου ΠΕ 15 Ιατρών 

II. ΚΑΤΗΓΟΡΙΑ ΤΕ 

α) Τρεις (3) θέσεις του κλάδου ΤΕ 1 Διοικητικού με 
βαθμό Δ - Α 

β) Δύο (2) θέσεις του κλάδου ΤΕ 10 Φυσιοθεραπευτών 
με βαθμό Δ - Α 

γ) Δύο (2) θέσεις του κλάδου ΤΕ 8 Αδελφών Νοσοκόμων 
με βαθμό Δ - Α 

III. ΚΑΤΗΓΟΡΙΑ ΔΕ 

α) Πέντε (5) θέσεις του κλάδου ΔΕ 1 Διοικητικού με 
βαθμό Δ - Α 

IV. ΚΑΤΗΓΟΡΙΑ ΥΕ 

α) Μία (1) θέση του κλάδου ΥΕ 1 Κλητήρων με βαθμό 
Ε - Β 

β) Έξι (6) θέσεις του κλάδου ΥΕ 16 Εργατών γενικών 
καθηκόντων με βαθμό Ε - Β 
γ) Τρεις (3) θέσεις του κλάδου ΥΕ 16 Φυλάκων αθλητικών 
χώρων με βαθμό Ε - Β 

2. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΑΟΡΙΣΤΟΥ ΧΡΟΝΟΥ 

α) Μία (1) θέση Καθηγητή Φυσικής Αγωγής (προσωπο¬ 
παγής θέση) 


3. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ ΓΙΑ ΚΑΛΥΨΗ ΕΠΟΧΙΑΚΩΝ ΠΑΡΟΔΙ¬ 
ΚΩΝ ή ΠΡΟΣΚΑΙΡΩΝ ΑΝΑΓΚΩΝ 
α) Πέντε (5) θέσεις Καθηγητών Φυσικής Αγωγής 
β) Τρεις (3) θέσεις Διοικητικών Υπαλλήλων 
γ) Πέντε (5) θέσεις Εργατών γενικών καθηκόντων 
δ) Τρεις (3) θέσεις Φυλάκων αθλητικών χώρων 

Αρθρο 4ο 

Αρμοδιότητες υπηρεσιακών μονάδων 

1. Γραφείο Προέδρου 

Τ ο γραφείο έχει την ευθύνη να: 

- Διεξάγει την προσωπική αλληλογραφία του Προέδρου 
και να τηρεί το σχετικό αρχείο και το εμπιστευτικό πρω¬ 
τόκολλο του Οργανισμού. 

- Τηρεί ημερολόγιο, συναντήσεων του Προέδρου εντός 
και εκτός Δ.Ο.Α.Ν.Π. 

- Παραλαμβάνει από υπηρεσιακούς παράγοντες τα έγ¬ 
γραφα, που πρέπει να υπογραφούν από τον Πρόεδρο. 

- Προγραμματίζει και υποστηρίζει τις υπηρεσιακές συ¬ 
σκέψεις στις οποίες μετέχει ο Πρόεδρος. 

- Διαβιβάζει τις προφορικές εντολές του Προέδρου στις 
αρμόδιες υπηρεσίες του Δ.Ο.Α.Ν.Π. 

- Εκδίδει τις αποφάσεις Προέδρου του Δ.Ο.Α.Ν.Π. και να 
τις διαβιβάζει στα αρμόδια γραφεία. 

2. Τμήμα Διοικητικής Υποστήριξης 
α. Γ ραφείο Προϊσταμένου 

Τ ο γραφείο έχει την ευθύνη να: 

- Προΐσταται, να διευθύνει, να ελέγχει και να παρακο¬ 
λουθεί όλα τα γραφεία που ανήκουν στο τμήμα Διοικη¬ 
τικής Υποστήριξης. 

- Επιμελείται για την κατά τον καλύτερο τρόπο, κατανο¬ 
μή των εργασιών και να ελέγχει άμεσα την απόδοση των 
εργαζομένων στο τμήμα Διοικητικής Υποστήριξης. 

- Εισηγείται στον Πρόεδρο για τις ανάγκες του τμήματος 
διοικητικής υποστήριξης σε προσωπικό (προσλήψεις κ.λ.π.). 

- Συνεργάζεται με τον Προϊστάμενο του Τμήματος 
Αθλητικής Ανάπτυξης για την αποδοτικότερη λειτουρ¬ 
γία του Δ.Ο.Α.Ν.Π. 

- Διαβιβάζει αιτήματα του Δ.Ο.Α.Ν.Π. που αφορούν το 
τμήμα Διοικητής Υποστήριξης. 

- Υποβάλλει προτάσεις στον Πρόεδρο για αποδοτικότε¬ 
ρη λειτουργία του τμήματος Διοικητικής Υποστήριξης. 

- Συγκεντρώνει και να κωδικοποιεί όλες τις διατάξεις, 
εγκυκλίους, διατάγματα κ.λ.π. που αφορούν τήρηση, εφαρ¬ 
μογή και εκτέλεση των αρμοδιοτήτων και καθηκόντων 
του τμήματος Διοικητικής Υποστήριξης. 

- Φροντίζει για την εφαρμογή της κείμενης νομοθεσίας 
καθώς και των αποφάσεων του Προέδρου και του Διοι¬ 
κητικού Συμβουλίου από τα γραφεία που υπάγονται στο 
τμήμα Διοικητικής Υποστήριξης. 

- Εκτελεί τις εντολές του Προέδρου και κάθε εργασία 
που του ανατίθεται με βάσει τον κανονισμό εργασίας 
του Δ.Ο.Α.Ν.Π. 

- Κατανέμει την εισερχόμενη στο τμήμα Διοικητικής 
Υποστήριξης αλληλογραφία, στα αρμόδια γραφεία, δί¬ 
νοντας τις σχετικές οδηγίες. 

- Μεριμνά για την σύνταξη και παρακολούθηση του 
προϋπολογισμού. 

- Ενημερώνει τους υπαλλήλους για κάθε εγκύκλιο η διά¬ 
ταξη νόμου που αφορά το τμήμα Διοικητικής Υποστήριξης 
και να δίνει οδηγίες για την εκτέλεσή τους. 

- Δέχεται και να συζητά αιτήματα και αναφορές των 
υπαλλήλων του τμήματος Διοικητικής Υποστήριξης και 
αν χρειαστεί τα διαβιβάζει στον Πρόεδρο. 

- Ευθύνεται για την μη έγκαιρη και ακριβή εκτέλεση 
κάθε εργασίας του τμήματος Διοικητικής Υποστήριξης. 
Επίσης ευθύνεται για την κακή λειτουργία του ανωτέρω 
τμήματος και την κακή απόδοση και επίδοση των υπαλ¬ 
λήλων του. 

- Δέχεται το κοινό και να δίνει τις πληροφορίες που 
επιτρέπονται από τις σχετικές διατάξεις. 

- Βεβαιώνει την εργασία του μόνιμου και με σχέση ερ¬ 
γασίας ιδιωτικού δικαίου προσωπικού που υπηρετεί στο 
τμήμα Διοικητικής Υποστήριξης με την υπογραφή του 
στις μισθοδοτικές καταστάσεις. 

β. Γραφείο Διοικητικού Συμβουλίου 

Το γραφείο έχει την ευθύνη να: 

- Μεριμνά για την ενημέρωση των εκλεγόμενων μελών 
του Διοικητικού Συμβουλίου σε σχέση με την ορκωμοσία 
τους και την εγκατάστασή τους στον Δ.Ο.Α.Ν.Π. 

- Μεριμνά για την συγκρότηση του Διοικητικού Συμ¬ 
βουλίου σε Σώμα. 

- Συνεργάζεται με τον Πρόεδρο - Αντιπρόεδρο του 
Δ.Ο.Α.Ν.Π. για τον καθορισμό των θεμάτων που συζητού- 
νται στις συνεδριάσεις του Διοικητικού Συμβουλίου. 

- Κρατάει πρακτικά των συνεδριάσεων του Διοικητικού 
Συμβουλίου, να μεριμνά για την έκδοση των αποφάσεων 
του Διοικητικού συμβουλίου του Δ.Ο.Α.Ν.Π. και να τις δι¬ 
αβιβάζει στα αρμόδια γραφεία. 

γ. Γ ραφείο Πρωτοκόλλου - Διεκπεραίωσης 

Το γραφείο έχει την ευθύνη να: 

- Επιμελείται για την παραλαβή, τον χαρακτηρισμό, την 
πρωτοκόλληση, διεκπεραίωση και συσχέτιση όλων των 
εισερχομένων - εξερχόμενων αιτήσεων και εγγράφων και 
της επικύρωσης των αντιγράφων καθώς και την τήρηση 
των πρωτοτύπων στο αρχείο. 

- Επιλαμβάνεται της διεκπεραίωσης γενικά των εισερχο¬ 
μένων - εξερχομένων εγγράφων και της επικύρωσης των 
αντιγράφων τους από τον Προϊστάμενο του τμήματος. 

- Διεκπεραιώνει αυθημερόν με το σύστημα διακίνησης 
εισερχομένων αλληλογραφίας, όλη την εισερχόμενη αλ¬ 
ληλογραφία. 

δ. Γ ραφείο Προσωπικού 

Το γραφείο έχει την ευθύνη να: 

- Επιμελείται για τις διαδικασίες πρόσληψης μόνιμου 
και με σύμβαση ιδιωτικού δικαίου προσωπικού και διε¬ 
ξάγει όλες τις υπηρεσιακές υποθέσεις που αφορούν στα 
θέματα του προσωπικού αυτού (προαγωγές, μετατάξεις, 
μετακινήσεις, αποσπάσεις, μεταθέσεις, μονιμοποιήσεις, 
αναγνώριση προϋπηρεσίας, χορήγηση αδειών, αποζημι¬ 
ώσεων, επιδομάτων ασθενειών, προστίμων, τακτοποίηση 
ασφαλιστικών ζητημάτων γενικώς, λύση υπαλληλικής σχέ¬ 
σης) σύμφωνα με τις κείμενες διατάξεις, κοινοποιώντας 
τις σχετικές εκδιδόμενες διοικητικές πράξεις στα αρμόδια 
όργανα, υπηρεσίες και ενδιαφερομένους. 

- Τηρεί ενημερωμένους τους ατομικούς φακέλους όλου 
του προσωπικού που υπηρετεί στον Δ.Ο.Α.Ν.Π. καθώς και 
το μητρώο αυτού. 

- Εκδίδει τις αποφάσεις Προέδρου για την χορήγηση 
αδειών στο προσωπικό του Δ.Ο.Α.Ν.Π. και να τηρεί αρχείο 
με τις άδειες που αυτό λαμβάνει για το τρέχον έτος. 

- Τηρεί διαρκώς ενημερωμένο πίνακα που εμφανίζει 
την οργανική διάρθρωση των υπηρεσιών και την κατανο¬ 
μή του προσωπικού (μόνιμου και ιδιωτικού δικαίου) στις 
αντίστοιχες θέσεις. 

- Συντάσσει σύμφωνα με την ισχύουσα νομοθεσία τους 
πίνακες αρχαιότητας των υπαλλήλων. 

- Συντάσσει τα απαιτούμενα πιστοποιητικά και να συ¬ 
γκεντρώνει τα απαραίτητα δικαιολογητικά και να προβαί¬ 


νει στις απαραίτητες ενέργειες για την απονομή σύνταξης 
και του μηνιαίου ισόβιου βοηθήματος του ΤΑΔΚΥ. 

- Ενημερώνει το προσωπικό για τις αποφάσεις του Προ¬ 
έδρου που αναφέρονται σε αυτό και στη λειτουργία των 
υπηρεσιών. 

- Ενημερώνει το προσωπικό για το ωράριο εργασίας 
και να μεριμνά για την σωστή εφαρμογή του. 

- Ενημερώνει το Υπηρεσιακό Συμβούλιο μετά από 
συνεννόηση με τον Πρόεδρο και τους Προϊσταμένους 
των τμήμάτων Διοικητικής Υποστήριξης και Αθλητικής 
Ανάπτυξης, για κάθε υπόθεση που αφορά το προσωπικό 
και άπτεται της αρμοδιότητας του Υπηρεσιακού Συμβου¬ 
λίου. Μεριμνά για την εφαρμογή των αποφάσεων του 
Υπηρεσιακού Συμβουλίου αφού πρώτα ενημερώσει τον 
Πρόεδρο και τον Προϊστάμενο του τμήματος Διοικητικής 
Υποστήριξης. 

- Παρακολουθεί το πειθαρχικό δίκαιο που αφορά το 
προσωπικό. 

- Συντάσσει σε συνεργασία με τον Πρόεδρο, τον Προϊ¬ 
στάμενο του τμήματος Διοικητικής Υποστήριξης και τον 
Προϊστάμενο του τμήματος Αθλητικής Ανάπτυξης σχέδια 
του Οργανισμού εσωτερικής Υπηρεσίας του Δ.Ο.Α.Ν.Π. και 
να εισηγείται ιεραρχικά τις τροποποιήσεις και εναρμονί¬ 
σεις αυτού στην ισχύουσα νομοθεσία. 

ε. Γ ραφείο Δημοσιών Σχέσεων 

Το γραφείο έχει την ευθύνη να: 

- Ενημερώνει τους δημότες για την αποστολή του 
Δ.Ο.Α.Ν.Π. και το επιτελούμενο έργο του, να προβάλλει 
τις δραστηριότητες με σκοπό τη συμμετοχή των δημο¬ 
τών σε αυτές και την ανάπτυξη συνεργασία μεταξύ του 
Δ.Ο.Α.Ν.Π. και των δημοτών. 

- Μεριμνά για την προβολή της δράσης του Δ.Ο.Α.Ν.Π. 
σε εκθέσεις που διοργανώνονται στα πλαίσια συνεδρίων 
και σε έντυπα άλλων φορέων. 

- Μεριμνά για την σύνταξη και έκδοση ανακοινώσεων 
που αφορούν τον Δ.Ο.Α.Ν.Π. στον τύπο. 

- Επιμελείται την ιστοσελίδα του Δ.Ο.Α.Ν.Π. και να με¬ 
ριμνά για την διαρκή ενημέρωσή της. 

- Παρακολουθεί τον ημερήσιο και περιοδικό τοπικό τύπο 
και τα ηλεκτρονικά Μ.Μ.Ε. και εφόσον υπάρξει ανάγκη 
μεριμνά για την δημοσίευση ανάλογων απαντήσεων σε 
συνεργασία με τον Πρόεδρο τον Δήμαρχο Νέας Περάμου 
και τις αρμόδιες υπηρεσίες του Δ.Ο.Α.Ν.Π. 

- Τηρεί και ενημερώνει αρχείο με δημοσιεύματα που 
αφορούν τον Δ.Ο.Α.Ν.Π. και τους τομείς δραστηριότητας 
του και να ενημερώνει γϊ αυτά τον Πρόεδρο και τις αρ¬ 
μόδιες υπηρεσίες. 

- Μεριμνά για την έκδοση και αποστολή των προ¬ 
σκλήσεων στα άτομα που καλούνται σε εκδηλώσεις του 
Δ.Ο.Α.Ν.Π. 

- Μεριμνά για την έκδοση και αποστολή ευχετηρίων 
καρτών και φαξ του Δ.Ο.Α.Ν.Π. 

- Μεριμνά σε συνεννόηση με τον Πρόεδρο, για την 
υποδοχή και φιλοξενία προσωπικοτήτων, αθλητών και 
ομάδων. 

στ. Γ ραφείο Χορηγιών 

Τ ο γραφείο έχει την ευθύνη να: 

- Διερευνά και να προτείνει τη συνεργασία του Δ.Ο.Α.Ν.Π. 
με φορείς χορηγίας. 

- Συντάσσει προτάσεις και παρουσιάσεις για την εξα¬ 
σφάλιση χορηγιών η χρηματοδότησης αθλητικών εκδη¬ 
λώσεων και λοιπών δράσεων του Δ.Ο.Α.Ν.Π. 

- Πραγματοποιεί όλες τις απαιτούμενες επαφές με τους 
υπευθύνους των χορηγών για την υλοποίηση των συμφω¬ 
νιών μεταξύ των φορέων χορηγίας και του Δ.Ο.Α.Ν.Π. 

- Μεριμνά σε συνεργασία με το γραφείο Αθλητικών 
Εγκατστάσεων για την διαφήμιση επιχειρήσεων στους 
αθλητικούς χώρους. 

- Ενημερώνει τον Πρόεδρο, το Διοικητικό Συμβούλιο και 
τους Προϊσταμένους των τμημάτων Διοικητικής Υποστή¬ 
ριξης και Αθλητικής Ανάπτυξης για τις ενέργειες του και 
αποτελέσματά τους. 

ζ. Γραφείο Αρχείου 

Το γραφείο έχει την ευθύνη: 

- Συγκεντρώνει και να οργανώνει τα εισερχόμενα και 
εξερχόμενα έγγραφα των παλαιοτέρων ετών από όλες 
τις υπηρεσίες του Δ.Ο.Α.Ν.Π. 

- Τηρεί φωτογραφικό αρχείο από τις δράσεις και τις 
εκδηλώσεις του Δ.Ο.Α.Ν.Π. 

- Τηρεί αρχείο αντικειμένων από τις δράσεις και αθλη¬ 
τικές εκδηλώσεις του Δ.Ο.Α.Ν.Π. (μετάλλια, λάβαρα ομο¬ 
σπονδιών). 

- Τηρεί αρχείο συμβολικών δώρων και τιμητικών πλα- 
κετών που δίνονται στον Δ.Ο.Α.Ν.Π. 

- Αναζητά οποιοδήποτε εισερχόμενο ή εξερχόμενο έγ¬ 
γραφο παλαιότερου έτους και το παραδίδει στην ενδια- 
φερόμενη υπηρεσία του Δ.Ο.Α.Ν.Π. 

- Καταστρέφει σε συνεργασία με τον Πρόεδρο και τους 
Προϊσταμένους των τμημάτων Διοικητικής Υποστήριξης 
και Αθλητικής Ανάπτυξης τα έγγραφα που είναι παλαιό- 
τερα των δέκα ετών και δεν είναι απαραίτητα για την λει¬ 
τουργία του Δ.Ο.Α.Ν.Π.. Για το σκοπό αυτό συντάσσει και 
τηρεί πρωτόκολλο καταστροφής εγγράφων αρχείου. 

3. Τμήμα Αθλητικής Ανάπτυξης 

α. Γ ραφείο Προϊσταμένου 

Το γραφείο έχει την ευθύνη να: 

- Προ'ΐσταται, να διευθύνει, να ελέγχει και να παρακο¬ 
λουθεί όλα τα γραφεία που ανήκουν στο τμήμα Αθλητικής 
Ανάπτυξης. 

- Επιμελείται για την κατά τον καλύτερο τρόπο, κα¬ 
τανομή των εργασιών, ελέγχει άμεσα την απόδοση των 
εργαζομένων στο τμήμα Αθλητικής Ανάπτυξης. 

- Εισηγείται στον Πρόεδρο για τις ανάγκες του τμή¬ 
ματος Αθλητικής Ανάπτυξης σε προσωπικό (προσλήψεις 
κ,λ.π.) 

- Εισηγείται στον Πρόεδρο για τις ανάγκες των αθλη¬ 
τικών χώρων και τις για τις παρεμβάσεις για την ανά¬ 
πτυξη του αγωνιστικού και μαζικού αθλητισμού στη Νέα 
Πέραμο. 

- Συνεργάζεται με τον Προϊστάμενο του Τμήματος Διοι¬ 
κητικής Υποστήριξης για την αποδοτικότερη λειτουργία 
του Δ.Ο.Α.Ν.Π. 

- Υποβάλλει προτάσεις στον Πρόεδρο για αποδοτικότε¬ 
ρη λειτουργία του τμήματος Ανάπτυξης Αθλητισμού. 

- Συγκεντρώνει και κωδικοποιεί όλες τις διατάξεις, εγκυ¬ 
κλίους, διατάγματα κ.λ.π. που αφορούν τήρηση, εφαρμο¬ 
γή και εκτέλεση των αρμοδιοτήτων και καθηκόντων του 
τμήματος Αθλητικής Ανάπτυξης. 

- Φροντίζει για την εφαρμογή της κείμενης νομοθεσίας 
καθώς και των αποφάσεων του Προέδρου και του Διοι¬ 
κητικού Συμβουλίου από τα γραφεία που υπάγονται στο 
τμήμα Αθλητικής Ανάπτυξης. 

- Εκτελεί τις εντολές του Προέδρου και κάθε εργασία 
που του ανατίθεται με βάσει τον κανονισμό εργασίας 
του Δ.Ο.Α.Ν.Π. 

- Κατανέμει την εισερχόμενη στο τμήμα Αθλητικής Ανά¬ 
πτυξης αλληλογραφία, στα αρμόδια γραφεία, δίνοντας 
τις σχετικές οδηγίες. 

- Επεξεργάζεται όλες τις προτάσεις που υποβάλλονται 
από τα γραφεία του τμήματος αθλητικής ανάπτυξης για 


τον προγραμματισμό της δράσης τους, την ανάληψη πρω¬ 
τοβουλιών και την διοργάνωση εκδηλώσεων, τις αξιολογεί 
και να υποβάλλει στον Πρόεδρο και το Διοικητικό Συμ¬ 
βούλιο του Δ.Ο.Α.Ν.Π. πρόγραμμα δράσης του τμήματος 
για το τρέχον έτος. 

- Ενημερώνει τους υπαλλήλους για κάθε εγκύκλιο η 
διάταξη νόμου που αφορά το τμήμα Αθλητικής Ανάπτυξης 
και να δίνει οδηγίες για την εκτέλεσή τους. 

- Δέχεται και συζητά αιτήματα και αναφορές των υπαλ¬ 
λήλων του τμήματος Αθλητικής Ανάπτυξης και αν χρεια¬ 
στεί να τα διαβιβάζει στον Πρόεδρο. 

- Ευθύνεται για την μη έγκαιρη και ακριβή εκτέλεση κάθε 
εργασίας του τμήματος Αθλητικής Ανάπτυξης. Επίσης ευ- 
θύνεται για την κακή λειτουργία του ανωτέρω τμήματος 
και την κακή απόδοση και επίδοση των υπαλλήλων του. 

- Δέχεται το κοινό και δίνει τις πληροφορίες που επι¬ 
τρέπονται από τις σχετικές διατάξεις. 

- Δέχεται τα αιτήματα των αθλητικών συλλόγων της 
Νέας Περάμου και να τα διαβιβάζει στον Πρόεδρο και το 
διοικητικό Συμβούλιο του Δ.Ο.Α.Ν.Π. 

- Βεβαιώνει την εργασία του μόνιμου και με σχέση ερ¬ 
γασίας ιδιωτικού δικαίου προσωπικού που υπηρετεί στο 
τμήμα Αθλητικής Ανάπτυξης με την υπογραφή του στις 
μισθοδοτικές καταστάσεις. 

β. Γ ραφείο Προγραμματισμού Εκδηλώσεων 

Το γραφείο έχει ευθύνη να: 

- Σχεδιάζει σε συνεργασία με τα γραφεία χορηγιών, 
δημοσίων σχέσεων και αθλητικών εγκαταστάσεων, εκδη¬ 
λώσεις και τις υποβάλλει για έγκριση στον Προϊστάμενο 
του τμήματος Αθλητικής Ανάπτυξης. 

- Επιμελείται την πραγματοποίηση όλων των εκδηλώσε¬ 
ων του Δ.Ο.Α.Ν.Π. και συνεργάζεται με όλες τις υπηρεσίες 
του Δ.Ο.Α.Ν.Π. για την επιτυχία τους. 

- Δέχεται και στέλνει αιτήματα για την συνδιοργάνωση 
με άλλους φορείς εκδηλώσεων και να τα προωθεί ιεραρ¬ 
χικά για έγκριση. 

- Εκπονεί και να διεξάγει έρευνες προτιμήσεων των 
κατοίκων της Νέας Περάμου σχετικά με τις εκδηλώσεις 
και να ενημερώνει για τα αποτελέσματα τον Προϊστάμενο 
του τμήματος Αθλητικής Ανάπτυξης. 

γ. Γ ραφείο Αθλητικών Συλλόγων 

Τ ο γραφείο έχει ευθύνη να: 

- Δέχεται και να διαβιβάζει τα αιτήματα των αθλητικών 
συλλόγων της Νέας Περάμου στον Προϊστάμενο του Τ μή¬ 
ματος Αθλητικής Ανάπτυξης. 

- Προτείνει σε συνεργασία με τον Προϊστάμενο του 
τμήματος Αθλητικής Ανάπτυξης, στον Πρόεδρο και το 
Διοικητικό Σύμβούλιο την κατανομή της ετήσιας επιχο¬ 
ρήγησης του Δήμου νέας Περάμου προς τους αθλητικούς 
συλλόγους. 

- Εισηγείται στους αθλητικούς συλλόγους τρόπους και 
μεθόδους για την βελτίωση της λειτουργίας τους. 

- Μεριμνά σε συνεργασία με το γραφείο χορηγιών για 
την εξεύρεση χορηγών για τους αθλητικούς συλλόγους. 

- Εισηγείται στον Προϊστάμενο του τμήματος αθλητικής 
ανάπτυξης την ενίσχυση με αθλητικό υλικό των αθλητικών 
συλλόγων. 

- Ενημερώνει τους αθλητικούς συλλόγους για εκδη¬ 
λώσεις του Δ.Ο.Α.Ν.Π. ή άλλων φορέων στις οποίες μπο¬ 
ρούν να συμμετέχουν και να διευκολύνει την συμμετοχή 
αυτή. 

- Εισηγείται στο γραφείο αθλητικών εγκαταστάσεων, το 
πρόγραμμα χρήσης των αθλητικών χώρων από τους αθλη¬ 
τικούς συλλόγους για την τρέχουσα αγωνιστική περίοδο. 

- Τηρεί αρχείο των αιτημάτων που έχουν υποβληθεί 
από τους αθλητικούς συλλόγους. 

- Τηρεί αρχείο με τα καταστατικά ίδρυσης των αθλητι¬ 
κών συλλόγων της Νέας Περάμου και τις συνθέσεις των 
διοικητικών τους συμβουλίων. 

- Τηρεί φωτογραφικό αρχείο από τις εκδηλώσεις και 
τις δράσεις των αθλητικών συλλόγων. 

- Συνδράμει στην συμμετοχή ομάδων των σχολείων της 
Νέας Περάμου όλων των βαθμιδών στα σχολικά πρωτα¬ 
θλήματα. 

δ. Γραφείο Μαζικού Αθλητισμού 

Το γραφείο έχει ευθύνη να: 

- Μελετά, και να σχεδιάζει προγράμματα μαζικού αθλη¬ 
τισμού τα οποία μέσω του Προϊσταμένου του τμήματος 
Αθλητικής Ανάπτυξης υποβάλλονται για έγκριση στο Δι¬ 
οικητικό Συμβούλιο του Δ.Ο.Α.Ν.Π. και στη συνέχεια για 
υποβολή στη Γ ενική γραμματεία Αθλητισμού. 

- Μεριμνά σε συνεργασία με τα γραφεία προσωπικού, 
το γραφείο αθλητικών εκδηλώσεων, αθλητικών εγκατα¬ 
στάσεων και δημοσίων σχέσεων για την επιτυχημένη 
υλοποίηση των προγραμμάτων μαζικού αθλητισμού του 
Δ.Ο.Α.Ν.Π. σύμφωνα με το Οργανωτικό Πλαίσιο της Γ ενικής 
Γραμματείας Αθλητισμού. 

- Εισηγείται την προμήθεια αθλητικού υλικού για τα 
προγράμματα μαζικού αθλητισμού. 

- Δέχεται και διαβιβάζει στον Προϊστάμενο του τμή¬ 
ματος αθλητικής ανάπτυξης οποιοδήποτε αίτημα των 
συμμετεχόντων στα προγράμματα μαζικού αθλητισμού. 

- Συντάσσει τα έντυπα παρακολούθησης 01, 02, 03, 
04, 05 και τα υποβάλει στον Προϊστάμενο του τμήματος 
Αθλητικής Ανάπτυξης. 

- Ενημερώνει τον Προϊστάμενο του τμήματος Αθλητικής 
Ανάπτυξης για τα αποτελέσματα της υλοποίησης των 
προγραμμάτων μαζικού αθλητισμού. 

- Εκπονεί και να διεξάγει έρευνες προτιμήσεων των 
κατοίκων της Νέας Περάμου σχετικά με τα προγράμμα¬ 
τα μαζικού αθλητισμού και να ενημερώνει για τα απο¬ 
τελέσματα τον Προϊστάμενο του τμήματος Αθλητικής 
Ανάπτυξης. 

ε. Γ ραφείο Αθλητικών Εγκαταστάσεων 

Το γραφείο έχει ευθύνη να: 

- Μέριμνα για την έκδοση αδειών λειτουργίας των 
αθλητικών χώρων, γυμναστηρίων, γηπέδων κ.λ.π. σε συ¬ 
νεργασία με τις αρμόδιες υπηρεσίες του Δήμου Νέας 
Περάμου. 

- Εκδίδει σε συνεργασία με τα γραφείο αθλητικών συλ¬ 
λόγων και μαζικού αθλητισμού σχέδια, προγραμμάτων 
λειτουργίας των αθλητικών χώρων για τη χρήση τους από 
τους δημότες, διεξαγωγή αγώνων και λοιπών αθλητικών 
συλλόγων και να εισηγείται μέσω του Προϊσταμένου του 
τμήματος Αθλητικής Ανάπτυξης στον Πρόεδρο την πα¬ 
ραχώρηση χρήσης στους ανωτέρω φορείς. 

- Συνεργάζεται με το γραφείο εκδηλώσεων για τη δι¬ 
άθεση αθλητικών χώρων για την πραγματοποίηση εκ¬ 
δηλώσεων. 

- Μεριμνά σε συνεργασία με το γραφείο Χορηγιών την 
διαφήμιση επιχειρήσεων στους αθλητικούς χώρους και 
να εισπράττει τα έσοδα από αυτές. 

- Μεριμνά για την καθαριότητα, τη φύλαξη και την συ¬ 
ντήρηση των αθλητικών χώρων και να ενημερώνει τον 
Πρόεδρο για την κατάστασή τους. 

- Ενημερώνει και να συνεργάζεται με τις αρμόδιες υπη¬ 
ρεσίες του Δήμου Νέας Περάμου για την αποκατάσταση 


ζημιών στα όργανα και εν γένει σε όλο τον εξοπλισμό που 
βρίσκεται στους αθλητικούς χώρους και να παρακολουθεί 
την επισκευή τους ή την αντικατάστασή τους. 

- Εισηγείται στον Πρόεδρο μέσω του Προϊσταμένου 
του τμήματος Αθλητικής Ανάπτυξης, παρεμβάσεις, προ¬ 
μήθειες και έργα για την καλή λειτουργία των αθλητικών 
χώρων. 

- Εισηγείται τη δημιουργία νέων αθλητικών χώρων 
υποβάλλοντας ολοκληρωμένες προτάσεις στο Διοικη¬ 
τικό Συμβούλιο. 

στ. Γ ραφείο Αθλητιατρικής Υποστήριξης 

Το γραφείο έχει ευθύνη να: 

- Εισηγείται στο Πρόεδρο και το Διοικητικό Συμβού¬ 
λιο και να μεριμνά για τη δημιουργία της απαραίτητης 
υποδομής (εξοπλισμό) με ιατροφαρμακευτικό υλικό και 
στελέχωση με το απαραίτητο ιατρικό ή νοσηλευτικό προ¬ 
σωπικό του γραφείου προκειμένου να αντιμετωπίζονται 
σε πρώτο επίπεδο, έκτακτα περιστατικά (τραυματισμοί 
κ,λ.π.) των αθλουμένων καθώς και των εργαζομένων στους 
αθλητικούς χώρους. 

- Παρέχει πρώτες βοήθειες σε έκτακτα ιατρικά περι¬ 
στατικά που συμβαίνουν στους αθλητικούς χώρους, και 
να ενημερώνει τον Προϊστάμενο του Τμήματος Αθλητι¬ 
κής Ανάπτυξης και τον Πρόεδρο για την κατάσταση των 
τραυματισθέντων. 

- Εποπτεύει την υγιεινή στους αθλητικούς χώρους. 

- Προσδιορίζει και να ελέγχει τα πιστοποιητικά υγείας 
των αθλουμένων δημοτών για την συμμετοχή τους στα 
προγράμματα μαζικού αθλητισμού και σε αθλητικές δρα¬ 
στηριότητες που διοργανώνει ο Δ.Ο.Α.Ν.Π. 

- Μελετά και σχεδιάζει προγράμματα ενημέρωσης των 
παιδιών και των νέων σε θέματα υγείας, υγιεινής δια¬ 
τροφής. 

- Τηρεί βιβλίο ιατρικών περιστατικών που επιλαμβάνεται 
το γραφείο. 

Αρθρο 5ο 

Γ ενικές Παρατηρήσεις 

1. Γ ια να λειτουργήσουν τα Τμήματα και τα Γ ραφεία του 
Δ.Ο.Α.Ν.Π. πρέπει απαραίτητα, να πληρούνται οι προβλε- 
πόμενες προϋποθέσεις από την ισχύουσα Νομοθεσία. 

2. Οίκοθεν νοείται ότι όλα τα γραφεία είναι μη αυτοτελή 
και ως εκ τούτου δεν επιλέγονται σε αυτά προϊστάμε¬ 
νοι. 

3. Η κατανομή του προσωπικού στα γραφεία ενεργείται 
με απόφαση του Προέδρου, όπως επίσης και η αλλαγή 
από γραφείο σε γραφείο και πάντοτε με βάση τις υπη¬ 
ρεσιακές ανάγκες. 

4. Η ιατροφαρμακευτική, νοσοκομειακή και λοιπή πε¬ 
ρίθαλψη στο προσωπικό του Δ.Ο.Α.Ν.Π. παρέχεται από 
το Τ.ΥΔ.Κ.Υ. και από το Ι.Κ.Α. σύμφωνα με την ισχύουσα 
νομοθεσία που διέπει τους ασφαλιστικούς αυτούς Ορ¬ 
γανισμούς. 

5. Γ ια την υγιεινή και ασφάλεια του προσωπικού ισχύουν 
τα προβλεπόμενα από την ισχύουσα νομοθεσία. 

6. Το προσωπικό του Δ.Ο.Α.Ν.Π. εκτός από τις αρμοδιό¬ 
τητες που αναφέρονται στον παρόντα Οργανισμό Εσωτε¬ 
ρικής Υπηρεσίας, υποχρεώνονται να εκτελούν τα καθήκο¬ 
ντα που τους ανατίθενται σε αυτούς από τον Πρόεδρο. 

7. Τα θέματα που αφορούν στους διορισμούς καθήκοντα, 
περιορισμούς, αστική ευθύνη, δικαιώματα, στις μεταβολές 
υπηρεσιακής κατάστασης, στο πειθαρχικό δίκαιο και την 

λύση υπαλληλικής ή εργασιακής σχέσης του μόνιμου και 
με σχέση εργασίας ιδωτικού δικαίουθ προσωπικού, που 
υπάγεται στις διατάξεις του παρόντος Οργανισμού Εσω¬ 
τερικής Υπηρεσίας, διέπονται από την εκάστοτε ισχύουσα 
νομοθεσία «περί καταστάσεως προσωπικού Ο.Τ.Α.». 

8. Την ευθύνη τήρησης του παρόντος Οργανισμού Εσω¬ 
τερικής Υπηρεσίας φέρουν οι Προϊστάμενοι των τμημάτων 
Διοικητικής υποστήριξης και Αθλητικής Ανάπτυξης. 

9. Ο Δημοτικός Οργανισμός Άθλησης Νέας Περάμου δεν 
διαθέτει δική του ταμειακή υπηρεσία και εξυπηρετείται 
από την ταμειακή υπηρεσία του Δήμου Νέας Περάμου. 

10. Για τυχόν ασάφειες η για περιπτώσεις που δεν ανα- 
φέρονται στον παρόντα Οργανισμό Εσωτερικής Υπηρε¬ 
σίας ισχύουν ότι ορίζονται: 

α) στο ν. 3463/2006 (Κώδικας Δήμων και Κοινοτήτων) 

β) στις αποφάσεις, εγκυκλίους, και γνωμοδοτήσεις του 
Υπουργείου Εσωτερικών Δημόσιας Διοίκησης και Απο¬ 
κέντρωσης. 

11. Από της δημοσιεύσεως του παρόντος Οργανισμού 
εσωτερικής Υπηρεσίας του Δημοτικού Οργανισμού Αθλη¬ 
σης Νέας Περάμου παύει να ισχύει κάθε προηγούμενος 
Οργανισμός Εσωτερικής Υπηρεσίας. 

Ακροτελεύτιο Αρθρο 

Από τις διατάξεις της παρούσας απόφασης δεν προ- 
καλείται δαπάνη σε βάρος του προϋπολογισμού του Δη¬ 
μοτικού Οργανισμού Άθλησης Νέας Περάμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελευσίνα, 23 Νοεμβρίου 2007 

Με εντολή Γενικού Γραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 08/ΔΤΑ/9080 (2) 

Τροποποίηση της υπ’ αριθμ. 11735/17.5.1990 αποίκισης 
του Νομάρχη Ανατολ. Αττικής που αφορά την συ¬ 
στατική πράξη του Νομικού Προσώπου Δημοσίου Δι¬ 
καίου με την επωνυμία «Σχολική Επιτροπή Δημοτικού 
Σχολείου» της Κοινότητας Ροδόπολης, που δημοσι- 
εύθηκε στο ΦΕΚ 384/28.6.1990/τΒ'. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 239, 240 και 243 του 
ν.3463/2006 (ΔΚΚ) σε συνδυασμό με τις διατάξεις του 
άρθρου 5 του ν. 1894/1990. 

2) Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 107/ 
Α/30.5.1997). 

3) Τις ρυθμίσεις του άρθρου 90 του Κώδικα Νομοθε¬ 
σίας για τη Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (ΦΕΚ 98Α) 
σχετικά με την υποχρέωση αναγραφής κάλυψη δαπάνης 
που συνεπάγεται η έκδοση κάθε κανονιστικής διάταξης. 

4) Την υπ’ αριθμ. οικ. 16976/12.11.2003 απόφαση του Γ ενι¬ 
κού Γ ραμματέα Περιφέρειας Αττικής για μεταβίβαση εξου¬ 
σίας υπογραφής «Με εντολή Γ ενικού Γ ραμματέα Περιφέ¬ 
ρειας» στο Γ ενικό Διευθυντή της Περιφέρειας Αττικής. 


5) Την υπ’ αριθμ. 8/2007 εγκύκλιο του ΥΠ.ΕΣ.Δ.Δ.Α. 

6) Την υπ’ αριθμ. 23/2007 απόφαση τον Κοινοτικού Συμ¬ 
βουλίου Ροδόπολης, αποφασίζουμε: 

Εγκρίνουμε την τροποποίηση της συστατικής πράξης 
του Νομικού Προσώπου με την επωνυμία «Σχολική Επι¬ 
τροπή Δημοτικού Σχολείου» της Κοινότητας Ροδόπολης, 
ως εξής: 

3. Το Νομικό Πρόσωπο διοικείται από επταμελές (7) 
Διοικητικό Συμβούλιο το οποίο αποτελείταί: 

1) Από τέσσερα (4) αιρετά μέλη, εκ των οποίων δύο (2) 
ορίζονται από τη μειοψηφία του Κοινοτικού Συμβουλίου, 
με τους αναπληρωτές τους. 

2) Από τον Δ/ντή του Δημοτικού Σχολείου. 

Από τον εκπρόσωπο του Συλλόγου Γονέων και Κηδε¬ 
μόνων. 

4) Από έναν (1) δημότη με τον αναπληρωτή του. 

ΑΚΡΟΤΕΛΕΥΤΙΑ ΔΙΑΤΑΞΗ-ΚΑΛΥΨΗ ΔΑΠΑΝΗΣ 

Από τις δ/ξει της απόφασης αυτής δεν προκαλείται 
δαπάνη σε βάρος του πρ/σμού της Κοινότητας Ροδό¬ 
πολης. 

Κατά τα λοιπά εξακολουθούν να ισχύουν όσα αναφέ- 
ρονται στο ΦΕΚ 384/28.6.1990/τ. Β' (αριθμ. 11735/17.5.1990 
απόφασης του Νομάρχη Ανατολ. Αττικής). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 28 Νοεμβρίου 2007 

Με εντολή Γ ενικού Γ ραμματέα Περιφέρειας 
Η Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 30114 (3) 

Καθορισμός αριθμού ατόμων που θα απασχοληθούν στο 
Κέντρο Εξυπηρέτησης Πολιτών (ΚΕΠ) του Δήμου Επι- 
δαύρου με σύμβαση μίσθωσης έργου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του ν. 2503/1997 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις» (ΦΕΚ 107/Α/30.5.1997). 

β) Του άρθρου 6 του ν. 2527/1997 «Τροποποίηση και 
συμπλήρωση διατάξεων ν. 2190/1994 και άλλες διατάξεις» 
(ΦΕΚ 206/Α/8.10.1997). 

γ) Του άρθρου 31 παρ. 11 και 12 του ν. 3013/2002 (ΦΕΚ 
102 Α'). 

δ) Του άρθρου 24 του ν. 3200/2003 (ΦΕΚ 281/Α/ 
9.12.2003). 

ε) Του άρθρου 15 παρ. 1 του ν. 3260/2004 (ΦΕΚ 151/ 
Α/6.8.2004). 

2. Το υπ’ αριθμ. ΔΟΛΚΕΠ/Φ12/15/31733/21.11.2007 έγγρα¬ 
φο του Υπουργείου Εσωτερικών περί έγκρισης σύναψης 
εκατόν ογδόντα πέντε (185) συμβάσεων μίσθωσης έργου, 
διάρκειας έως έξι (6) μήνες, στα ΚΕΠ των ΟΤΑ Α'και Β' 
βαθμού της Χώρας (σύμφωνα με συνημμένο πίνακα) λόγω 
λήξης τους κατά το χρονικό διάστημα από 1.12.2007 ως 
31.1.2008. 

3. Την από 8.4.2002 Γνωμοδότηση του Νομικού Συμβού¬ 
λου της ΚΕΔΚΕ σύμφωνα με την οποία οι συγκεκριμένες 
εργασίες που περιγράφονται πιο κάτω μπορούν να απο- 

τελέσουν αντικείμενο σύμβασης μίσθωσης έργου χωρίς 
να αποκρύπτεται εξαρτημένη εργασία. 

4. Το γεγονός ότι το έργο που θα παρέχει το εν λόγω 
προσωπικό δεν ανάγεται στον κύκλο των συνήθων καθη¬ 
κόντων των υπαλλήλων του Δήμου Επιδαύρου. 

5. Τις υπηρεσιακές ανάγκες του Δήμου Επιδαύρου 
όπως αυτές διαμορφώθηκαν μετά την δημοσίευση του ν. 
3013/2002 με τον οποίο συστάθηκαν τα Κέντρα Εξυπηρέ¬ 
τησης Πολιτών στους ΟΤΑ Α' και Β' βαθμού. 

6. Την υπ’ αριθμ. 12235/25.6.2003 απόφαση Υπουργού 
ΥΠΕΣΔΔΑ με την οποία δόθηκε έναρξη λειτουργίας του 
ΚΕΠ Δήμου Επιδαύρου. 

7. Τις από 30.1.2004, 3.2.2004 οδηγίες της Ομάδας Δι¬ 
οίκησης Έργου ΥΠΕΣΔΔΑ «Διοίκηση των ΚΕΠ» σχετικά 
με τις συμβάσεις έργου για την λειτουργία ΚΕΠ ΟΤΑ Α' 
και Β' βαθμού. 

8. Το υπ’ αριθμ. 4193/ΟΔΕ ΚΕΠ/10.3.2005 έγγραφο του 
ΥΠΕΣΔΔΑ σύμφωνα με το οποίο α) οι συμβάσεις θα λή¬ 
γουν αυτοδικαίως με το διορισμό των μονίμων υπαλλή¬ 
λων των ΚΕΠ, ανεξαρτήτως της διάρκειας ισχύος της 
σύμβασης και β) η αποζημίωση από 1.2.2005 για όσους 
αναδόχους (συμβασιούχους) των ΚΕΠ έχουν συμπληρώσει 
24 μήνες ορίζεται σε δώδεκα χιλιάδες (12.000,00) ευρώ 
ετησίως. 

9. Την υπ’ αριθμ. Φ.7 ΟΔΕ ΚΕΠ/11123/8.5.2006 εγκύκλιο 
του ΥΠΕΣΔΔΑ «Οδηγίες ηλεκτρονικής συμπλήρωσης συμ¬ 
βάσεων μίσθωσης έργου από τους ΟΤΑ Α' και Β' βαθμού 
για την λειτουργία των ΚΕΠ». 

10. Τα λοιπά στοιχεία του φακέλου. 

- Το γεγονός ότι από τις διατάξεις της απόφασης αυτής 
προκαλείται συνολική δαπάνη δώδεκα χιλιάδων (12.000,00) 
ευρώ συμπεριλαμβανομένων τυχόν κρατήσεων και τυχόν 
ΦΠΑ η οποία εξασφαλίζεται με επιχορήγηση από τον 
Κρατικό Προϋπολογισμό μέσω του Υπουργείου Εσωτε¬ 
ρικών, αποφασίζουμε: 

1. Καθορίζουμε τον αριθμό των ατόμων που θα απα¬ 
σχοληθεί με σύμβαση μίσθωσης έργου για έξι (6) μήνες 
στο Κέντρο Εξυπηρέτησης Πολιτών του Δήμου Επιδαύρου 
ως εξής: 

α)'Ενα (1) άτομο κατηγορίας ΠΕ 

β)'Ενα (1) άτομο κατηγορίας ΤΕ 

2. Τα φυσικά πρόσωπα στα οποία θα ανατεθεί το έργο 
πρέπει να έχουν: 

α) Πτυχίο ή Δίπλωμα της ημεδαπής ή ισότιμης σχολής 
της αλλοδαπής όλων των κλάδων και ειδικοτήτων. 

β) Άριστη γνώση χειρισμού Η/Υ η οποία θα αποδεικνύ- 
εται με την υποβολή υπεύθυνη δήλωσης. 

3. Το έργο που θα εκτελέσουν οι ανωτέρω αφορά την 
παραγωγική λειτουργία του ΚΕΠ. 

4. Το ύψος της αμοιβής των αναδοχών ορίζεται σε οκτα¬ 
κόσια ογδόντα (880,00) ευρώ μηνιαίως μέχρι συμπλήρω¬ 
σης 24μηνης απασχόλησης, και σε χίλια (1.000,00) ευρώ 
μηνιαίως από την συμπλήρωση 24μηνης απασχόλησης και 
μέχρι την λήξη της σύμβασης, συμπεριλαμβανομένων των 
τυχόν κρατήσεων και τυχόν ΦΠΑ. 

5. Ο Προϊστάμενος του ΚΕΠ θα παρακολουθεί την πο¬ 
ρεία εκτέλεσης του ανατιθέμενου έργου και θα δίνει τις 
απαραίτητες οδηγίες. 

Για την καταβολή της αμοιβής απαιτείται βεβαίωση του 
Προϊσταμένου, για την πληρότητα και αρτιότητα του έργου. 

6. Ως τόπος εκτέλεσης του έργου ορίζονται τα γραφεία 
του Κέντρου Εξυπηρέτησης Πολιτών του Δήμου Επιδαύ- 
ρου στο Δ.Δ. Ν. Επιδαύρου. 

7. Ανανέωση ή παράταση των συμβάσεων μίσθωσης 
έργου πέραν των έξι (6) μηνών απαγορεύεται και είναι 
αυτοδικαίως άκυρη. Το εξάμηνο αρχίζει να μετρά από 


την ημέρα της υπογραφής της σύμβασης σε συνάρτηση 
με την ημερομηνία αρχής του προαναφερομένου έργου 
από τους αναδόχους. Μετά την ολοκλήρωση της διαδι¬ 
κασίας στελέχωσης του ΚΕΠ με μόνιμο προσωπικό, δεν 
θα συναφθούν νέες συμβάσεις με άλλα φυσικά πρόσω¬ 
πα για το υπόλοιπο, ανεκτέλεστο χρονικό διάστημα των 
συμβάσεων. Σε περίπτωση μη συμμόρφωσης το ΥΠ.ΕΣ. θα 
επιστρέφει τις συναφθείσες συμβάσεις, δεν θα τις χρη¬ 
ματοδοτήσει και θα τις ανακαλέσει για το ανεκτέλεστο 
χρονικό διάστημα. 

8. Σε περίπτωση αποχώρησης, λήξης, παραίτησης, δι¬ 
ακοπής κ.λ.π. των συμβάσεων μίσθωσης έργου, δεν θα 
συναφθούν νέες συμβάσεις με νέα άτομα, χωρίς την προ¬ 
ηγούμενη ενημέρωση και έγκριση της ΔΟΛ/ΚΕΠ/ΥΠΕΣ. Σε 
διαφορετική περίπτωση το ΥΠ.ΕΣ. δεν θα κάνει δεκτές τις 
νέες συμβάσεις αλλά και δεν θα τις χρηματοδοτήσει. 

9. Οι ανάδοχοι δεν δικαιούται δώρο Χριστουγέννων 
και Πάσχα καθώς και άδεια και επίδομα άδειας ενώ δεν 
υφίσταται υποχρέωση του εργοδότη για ασφάλιση των 
αναδοχών σε φορέα κύριας ή επικουρικής ασφάλισης. 

10. Με τις υπογραφείσες συμβάσεις μπορούν να καθο- 
ρισθούν και τυχόν αναγκαίοι όροι και κάθε λεπτομέρεια 
σχετικά με τα δικαιώματα και τις υποχρεώσεις των ανα¬ 
δοχών. Απασχόληση των αναδοχών σε έργα ή εργασί¬ 
ες άσχετες με αυτές που περιγράφονται στην παρούσα 
απόφαση απαγορεύονται. 

11. Το προς ανάθεση έργο δεν ανάγεται στον κύκλο 
των συνήθων καθηκόντων των υπηρετούντων υπαλλή¬ 
λων, δεν μπορεί να εκτελεσθεί από τους υπαλλήλους του 
Δήμου Επιδαύρου λόγω μη διαθεσιμότητας ανθρώπινου 
δυναμικού, δεν καλύπτει πάγιες ανάγκες και δεν υπο¬ 
κρύπτει εξαρτημένη εργασία δεδομένου ότι πρόκειται 
για εργασίες που προκύπτουν από ρυθμίσεις νεοπαγείς 
(ν. 3013/2002). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 7 Δεκεμβρίου 2007 

Ο Γ ενικός Γ ραμματέας Περιφέρειας 
ΝΙΚΟΛΑΟΣ ΑΓΓΕΛΟΠΟΥΛΟΣ 

-♦- 

Αριθμ. 16896 (4) 

Τροποποίηση της αριθμ. 4085/1996 (ΦΕΚ 199/Β/23-3- 
1996) αποφάσεώς μας που αφορά τη σύσταση νο¬ 
μικού προσώπου δημοσίου δικαίου με την επωνυμία 
«Πνευματικό Κέντρο Οικισμού Δεμιρίου της Κοινό¬ 
τητας Στρίγκου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 1 του ν. 2539/1997 «Συγκρό¬ 
τηση της Πρωτοβάθμιας Τοπικής Αυτοδιοίκησης» (ΦΕΚ 
244/Α'). 

2. Τις διατάξεις των άρθρων 239 και 240 του ν. 3463/ 2006 
«Κώδικας Δήμων και Κοινοτήτων» (ΦΕΚ 114/Α/ 8.6.2006). 

3. Τις διατάξεις του ν. 2503/1997 (ΦΕΚ 107/Α/30.5.1997) 
που αφορά τη διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις. 

4. Τις διατάξεις του άρθρου 90 του «Κώδικα νομοθεσίας για 
την Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α'). 

5. Την υπ’ αριθμ. 9/1996 απόφαση του Κοινοτικού Συμ¬ 
βουλίου Στρίγκου για τη σύσταση στον οικισμό Δεμιρίου 
της Κοινότητας Στρίγκου ίδιου νομικού προσώπου με την 
επωνυμία «Πνευματικό Κέντρο Οικισμού Δεμιρίου της Κοι¬ 
νότητας Στρίγκου». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Την υπ’ αριθμ. 4085/7.3.1996 (ΦΕΚ 199/Β/23.3.1996) 
απόφασή μας που αφορά τη σύσταση του νομικού προ¬ 
σώπου δημοσίου δικαίου στην Κοινότητα Στρίγκου με 
την επωνυμία «Πνευματικό Κέντρο Οικισμού Δεμιρίου της 
Κοινότητας Στρίγκου». 

7. Την υπ’ αριθμ. 182/2007 απόφαση του Δημοτικού Συμ¬ 
βουλίου Τεγέας που αφορά την προσαρμογή της επωνυ¬ 
μίας και της διοίκησης του Νομικού Προσώπου Δημοσίου 
Δικαίου με την επωνυμία «Πνευματικό Κέντρο Οικισμού 
Δεμιρίου της Κοινότητας Στρίγκου» στις διατάξεις των 
άρθρων 239 και 240 του ν. 3463/2006. 

8. Την υπ’ αριθμ. 33/27871/18.5.2007 εγκύκλιο του ΥΠ.ΕΣ. 
Δ.Δ.Α. με θέμα «Περιεχόμενα των αποφάσεων των Γενικών 
Γραμματέων Περιφέρειας αναφορικά με τις συστατικές 
πράξεις Νομικών Προσώπων Δημοσίου Δικαίου των ΟΤΑ 
και την τροποποίηση αυτών». 

9. Την υπ’ αριθμ. 709/20.1.2005 απόφαση της Γενικής 
Γραμματέως Περιφέρειας Πελοποννήσου που αφορά 
«Ανάθεση αρμοδιοτήτων και ασκήσεως αυτών κατ’ εντο¬ 
λή μας», όπως αυτή τροποποιήθηκε με τις αριθμ. 3250/ 
8.3.2005, 6244/22.4.2005, 98/3.1.2007 και 17310/18.10.2007 
όμοιες αποφάσεις της, αποφασίζουμε: 

1. Διαπιστώνουμε τη νομιμότητα της 182/2007 απόφασης 
του Δημοτικού Συμβουλίου Τεγέας που αφορά την τροπο¬ 
ποίηση της σύνθεσης των μελών του Διοικητικού Συμβου¬ 
λίου του Νομικού Προσώπου με την επωνυμία «Πνευματικό 
Κέντρο Οικισμού Δεμιρίου της Κοινότητας Στρίγκου» και 
την προσαρμογή της συστατικής πράξης στις διατάξεις 
των άρθρων 239 και 240 του ν. 3463/ 2006. 

2. Τροποποιούμε την 4085/7.3.1996 (ΦΕΚ 199/Β/23.3.1996) 
απόφασή μας: 

Α) ως προς την παράγραφο 1 που αφορά την επωνυμία 
του Νομικού Προσώπου από «Πνευματικό Κέντρο Οικισμού 
Δεμιρίου της Κοινότητας Στρίγκου» σε «Πνευματικό Κέ¬ 
ντρο Οικισμού Δεμιρίου Τοπικού Διαμερίσματος Στρίγκου 
του Δήμου Τεγέας». 

Β) Προσθέτουμε νέα παράγραφο με αύξοντα αριθμό 4 
η οποία έχει ως εξής: 

4. Το Νομικό Πρόσωπο θα διοικείται από το Διοικητικό 
Συμβούλιο το οποίο αποτελείται από εννέα (9) μέλη ως 
κατωτέρω: 

- Από το Δήμαρχο, ως Πρόεδρο. 

- Τέσσερις (4) Δημοτικούς Συμβούλους από τους οποί¬ 
ους οι δύο (2) ορίζονται από τη μειοψηφία του Δημοτικού 
Συμβουλίου. 

-Ένα μέλος προτεινόμενο από το οικείο Τοπικό Συμ¬ 
βούλιο. 

- Τρεις (3) δημότες που έχουν ανάλογη επαγγελματική 
ή κοινωνική δράση ή ειδικές γνώσεις σχετικά με το σκοπό 
του Νομικού Προσώπου. 

Το Δημοτικό Συμβούλιο θα εκλέγει από τα μέλη του 
Διοικητικού Συμβουλίου του ανωτέρω Νομικού Προσώπου 
τον Αντιπρόεδρο. 

Η θητεία των μελών του Διοικητικού Συμβουλίου θα 
ακολουθεί τη δημοτική περίοδο. 

3. Κατά τα λοιπά ισχύει η υπ’ αριθμ. 4085/7.3.1996 (ΦΕΚ 
199/Β/23.3.1996) απόφασή μας. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Τρίπολη, 30 Νοεμβρίου 2007 

Με εντολή Γ ενικού Γ ραμματέα Περιφέρειας 
Η Διευθύντρια 
ΑΙΚΑΤΕΡΙΝΗ ΠΡΟΚΟΠΟΥ 


Αριθμ. 11149δις (5) 

Χορήγηση άδειας άσκησης επαγγέλματος Κοινωνικού Λει¬ 
τουργού στην Τσουλλά - Ταφιλάϊ Σονίλα του Κοζμά. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 11149/27.11.2007 απόφαση του Νομάρχη 
Αθηνών έχει χορηγηθεί στην Τσουλλά - Ταφιλάϊ Σονί¬ 
λα του Κοζμά άδεια άσκησης επαγγέλματος Κοινωνικού 
Λειτουργού. 

Η άδεια άσκησης επαγγέλματος ισχύει μέχρι τις 
21.1.2016. 

Καλλιθέα, 27 Νοεμβρίου 2007 

Με εντολή Νομάρχη 

Η Εντεταλμένη Σύμβουλος 
ΛΙΛΙΚΑ ΒΑΣΙΛΑΚΟΥ 

-♦- 

Αριθμ. 9797 (6) 

Τροποποίηση της υπ’ αριθμ. 9605/19.11.1993 απόφασής μας 
για μεταστέγαση της Ερασιτεχνικής Σχολής Χορού με 
την επωνυμία «Σχολή Χορού Δήμητρα Λαούδη». 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις του ν. 1158/1981 «Περί οργανώσεως και 
διοικήσεως σχολών Ανωτέρας Καλλιτεχνικής Εκπαιδεύ- 
σεως κ.λ.π.» ( ΦΕΚ 127/Α/1981). 

2. Το άρθρο 15 του ν. 1348/1983 «Διάλυση του Ν.Π.Δ.Δ. 
με την επωνυμία «Αρμα Θέσπιδος» και άλλες διατάξεις» 
(ΦΕΚ 47/Α/1983). 

3. Το π.δ. 457/1983 «Ίδρυση και λειτουργία Ερασιτεχνικών 
Σχολών Χορού» (ΦΕΚ 174/Α/1983). 

4. Το π.δ. 347/1986 «Μεταβίβαση αρμοδιοτήτων στους 
Νομάρχες και στις Περιφερειακές Αρχές Διανομαρχιακού 
επιπέδου» (ΦΕΚ 154/Α/1986). 

5. Το ν. 2218/1994 «Ίδρυση Νομαρχιακής Αυτοδιοίκησης, 
τροποποίηση των διατάξεων για την Πρωτοβάθμια Αυ¬ 
τοδιοίκηση και την Περιφέρεια και άλλες διατάξεις» (ΦΕΚ 
90/Α/1994). 

6. Την υπ’ αριθμ. 2180/23.2.2007 (ΦΕΚ 338/Β72007) από¬ 
φαση του Νομάρχη Μαγνησίας «Μεταβίβαση αρμοδιοτή¬ 
των σε Αντινομάρχες». 

7. Την αίτηση της Λαούδη Δήμητρας του Στυλιανού 
για τη μεταστέγαση της Ερασιτεχνικής Σχολής Χορού, 
με την επωνυμία «Σχολή Χορού Δήμητρα Λαούδη», στη 
διεύθυνση Λ. Αθηνών 84 στο Βόλο και τα συνοδεύοντα 
αυτή δικαιολογητικά. 

8. Το πρακτικό ελέγχου καταλληλότητας της Επιτροπής 
του άρθρου 6 παρ. 4 του ν. 1158/1981, όπως τροποποιήθηκε 
με την υπ’ αριθμ. ΔΙΟIΚ/Β/2426/15.1.1985 (ΦΕΚ 31/Β1985) κοινή 
απόφαση των Υπουργών Προεδρίας της Κυβέρνησης και 
Πολιτισμού και Επιστημών «Ανασύνθεση και σύσταση συλ¬ 
λογικών οργάνων του ΥΠΠΕ και των εποπτευομένων από 
αυτό Δημοσίων Υπηρεσιών» και αφορά το επί της οδού Λ. 
Αθηνών 84 στο Βόλο κτίριο όπου θα στεγαστεί η προανα- 
φερόμενη Ερασιτεχνική Σχολή Χορού, αποφασίζουμε: 

Τροποποιούμε την 9605/19.11.1993 απόφασή μας και επι¬ 
τρέπουμε τη μεταστέγαση της Ερασιτεχνικής Σχολής 
Χορού με την επωνυμία «Σχολή Χορού Δήμητρα Λαούδη» 
στην οδό Λ. Αθηνών 84 στο Βόλο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 13 Δεκεμβρίου 2007 
Η Αντινομάρχης 
ΑΝΑΣΤΑΣΙΑ ΟΙΚΟΝΟΜΟΥ 

